ยุ้ย พริกยกสวน เผ็ดถึงใจใน ตะวันอาบดาว
สะใจแฟนละครช่อง 7 มากๆ สำหรับบทบาทของ ช่อแพร ที่รับบทโดย ยุ้ย-จีรนันท์ มะโนแจ่ม ในละครเรื่อง ตะวันอาบดาว เพราะเล่นได้แซ่บแอบมีอาการทางจิต สะกิดต่อมดราม่า วาทะก็เด็ด สวยเผ็ดถึงใจ ซึ่ง ยุ้ย กล่าวว่า ต้องขอบคุณแฟนๆทุกคนที่ติดตามชมละครเรื่องนี้นะคะ แฟนๆที่ติดตามผลงานของยุ้ยมาตลอด จะเห็นว่ายุ้ยเคยรับบทที่ค่อนข้างแรงๆมาแล้วหลายเรื่อง แต่สำหรับเรื่องนี้ยุ้ยมองว่าบทช่อแพรมีความต่าง เรียกได้ว่าเป็นบทที่ยุ้ยเปลืองตัวที่สุดก็ว่าได้ เพราะนอกจากต้องรับมือกับซีนอารมณ์ หรือการปะทะคารมกับฐิสา (วริฏฐิสา ลิ้มธรรมมหิศร) และพี่เอิร์ธ (ณัฐนันท์ คุณวัฒน์) ยังมีฉากเลิฟซีนเยอะมาก และยุ้ยก็แสดงเอง มีฉากจูบจริงกับเข้ม (หัสวีร์ ภัคพงษ์ไพศาล) ซึ่งยุ้ยตั้งใจแสดงออกมาให้แฟนละครได้ชม และอินไปกับละครได้มากที่สุด ยุ้ยเชื่อว่าถ้าทุกคนดูละครไปเรื่อยๆ จะเห็นว่าบทช่อแพรมีอารมณ์ซับซ้อนในมุมที่แฟนละครหลายคนไม่เคยเห็นมาก่อน ตอนนี้ทุกคนอาจจะมองว่าบทช่อแพรของยุ้ยดูร้ายๆ แต่สุดท้ายทุกคนจะรู้สึกสงสารช่อแพรกันทุกคน แต่จะเพราะอะไรยุ้ยขออุบไว้ ต้องไปติดตามกันในละครค่ะ.>> อ่านเรื่องย่อนิยายทุกเรื่อง คลิกที่นี่ <<
สะใจแฟนละครช่อง 7 มากๆ สำหรับบทบาทของ ช่อแพร ที่รับบทโดย ยุ้ย-จีรนันท์ มะโนแจ่ม ในละครเรื่อง ตะวันอาบดาว เพราะเล่นได้แซ่บแอบมีอาการทางจิต สะกิดต่อมดราม่า วาทะก็เด็ด สวยเผ็ดถึงใจ
ตะวันอาบดาว,นิยาย,ยุ้ย จีรนันท์,ช่อแพร,หัสวีร์ ภัคพงษ์ไพศาล,วริฏฐิสา ลิ้มธรรมมหิศร,ณัฐนันท์ คุณวัฒน์,ละคร